എ.പി. കുര്യൻ

കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ കേരള നിയമസഭാസ്പീക്കറുമായിരുന്നു എ.പി. കുര്യൻ (ജീവിതകാലം: 06 ഒക്ടോബർ 1930 - 30 ഓഗസ്റ്റ് 2001). അങ്കമാലി നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ച് മൂന്നും നാലും അഞ്ചും ആറും കേരളനിയമസഭകളിൽ അദ്ദേഹം അംഗമായിട്ടുണ്ട്. ആറാം കേരള നിയമസഭയുടെ സ്പീക്കറായിരുന്ന കുര്യൻ ഈ പദവിയിലെത്തുന്ന ആദ്യത്തെ സി.പി.ഐ.എം നേതാവായിരുന്നു. നാല് തവണയായി പതിനേഴര വർഷം അദ്ദേഹം അങ്കമാലി മണ്ഡലത്തെ പ്രതിനിധീകരിച്ചു.

 കുടുംബം 
അങ്കമാലിയിലെ തുറവൂർ പഞ്ചായത്തിൽ എ.കെ. പൗലോസിന്റേയും മറിയാമ്മയുടെയും മകനായി 1930 ഒക്ടോബർ ആറിന് ജനിച്ചു. തുറവൂർ സെന്റ് അഗസ്റ്റിൻ അപ്പർ പ്രൈമറി സ്കൂൾ, മാണിക്യമംഗലം എൻ.എസ്.എസ്. ഹൈസ്കൂൾ എന്നിവിടങ്ങളിൽ പഠനം പൂർത്തിയാക്കിയതിനുശേഷംhttp://www.niyamasabha.org/codes/14kla/Speakers%20since%201957(eng%20&mal)/A.P.Kurian.pdf തുടർപഠനത്തിനായി ആലുവ യു.സി. കോളേജിൽ ഇന്റർമീഡീയറ്റിന് ചേർന്നു, യു.സി. കോളേജിൽ വിദ്യാർത്ഥിയായിരിക്കെ രാഷ്ട്രീയത്തിൽ സജീവമായതിനാൽ പഠനം പൂർത്തിയാക്കാൻ കഴിഞ്ഞില്ല.  കർഷകരുടെയും കുടികിടപ്പുകാരുടെയും ദീനതകൾക്ക് പരിഹാരം കാണുന്നതിനുവേണ്ടി അദ്ദേഹം നിരവധി സമരങ്ങൾക്ക് നേതൃത്വം നൽകി.

കുഞ്ഞമ്മയാണ് അദ്ദേഹത്തിന്റെ  ഭാര്യ,  പെൻ ബുക്സ് ഉടമ പോളി കെ. അയ്യമ്പള്ളി, വിജി, ജോബ് എന്നിവർ മക്കളും ഷിബി, ബോബി എന്നിവർ മരുമക്കളുമാണ്. നട്ടെല്ലിൽ അർബുദം ബാധിച്ചതിനേത്തുടർന്ന് തിരുവനന്തപുരം മെഡിക്കൽ കോളേജിൽ ചികിത്സയിലിരിക്കെ 2001 ഓഗസ്റ്റ് 30ന് ഇദ്ദേഹം അന്തരിച്ചു.

 തിരഞ്ഞെടുപ്പ് ചരിത്രം 
+ക്രമംവർഷംമണ്ഡലംവിജയിച്ച സ്ഥാനാർത്ഥിപാർട്ടിലഭിച്ച വോട്ടുകൾഭൂരിപക്ഷംതൊട്ടടുത്ത സ്ഥാനാർത്ഥിപാർട്ടിവോട്ടുകൾ11991മുകുന്ദപുരം ലോകസഭാമണ്ഡലംസാവിത്രി ലക്ഷ്മണൻകോൺഗ്രസ് (ഐ)36202312,359എ.പി. കുര്യൻസി.പി.ഐ.എം.349,66421982അങ്കമാലി നിയമസഭാമണ്ഡലംഎം.വി. മണികേരള കോൺഗ്രസ് (എം)40,0562,377എ.പി. കുര്യൻസി.പി.ഐ.എം.37,67931980അങ്കമാലി നിയമസഭാമണ്ഡലംഎ.പി. കുര്യൻസി.പി.ഐ.എം.40,5651,806പി.ജെ. ജോയ്ജനതാ പാർട്ടി38,75941977അങ്കമാലി നിയമസഭാമണ്ഡലംഎ.പി. കുര്യൻസി.പി.ഐ.എം.36,261561പി.പി. തങ്കച്ചൻകോൺഗ്രസ്35,70051970അങ്കമാലി നിയമസഭാമണ്ഡലംഎ.പി. കുര്യൻസി.പി.ഐ.എം.26,6261,306ജി. അരീകൽകോൺഗ്രസ്25,32061967അങ്കമാലി നിയമസഭാമണ്ഡലംഎ.പി. കുര്യൻസി.പി.ഐ.എം.21,4276,190എ.സി. ജോർജ്ജ്കോൺഗ്രസ്15,237

 പുറത്തേക്കുള്ള കണ്ണികൾ 
കേരളനിയമസഭയുടെ ചരമോപചാരം
 അവലംബം 

വർഗ്ഗം:1930-ൽ ജനിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:ഓഗസ്റ്റ് 30-ന് മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ സ്പീക്കർമാർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ